**Gerbiami tėveliai!**

 „Gerbiami tėveliai! Mes norime jums priminti, kad tokius stebuklingus žodžius, kaip „sveiki“, „prašau“, “ačiū“ ir „atsiprašau“, vaikai pirmiausia išgirsta namuose. Būtent, namuose vaikai mokosi būti sąžiningi, punktualūs ir uolūs, gerai elgtis su draugais, gerbti vyresnius ir mokytojus. Taigi namuose jie mokosi būti stropūs, nekalbėti pilna burna gražiai elgtis. Taip pat namuose jie mokosi būti organizuoti, rūpintis savo daiktais ir neliesti svetimų. O mokykloje mes mokome kalbų, matematikos, istorijos, geografijos, fizikos, chemijos ir kūno kultūros.

 Tėvų auklėjimo rezultatus mes tik sustipriname, bet ne pakeičiame“.

 Štai toks skelbimas Portugalijos mokykloje ko gero atsako į klausimą “kur prasideda ir kur baigiasi mokyklos pareigos? Už ką atsakingi tėvai, o už ką mokytojai?“

 **Ar Jūs sutinkate? Kaip manote?..**

**Patyčios. Ką gali suaugusieji?**

**Ką gali suaugusieji?**

* Būti geru, tinkamu pavyzdžiu. Vaikai paprastai elgiasi taip pat, kaip ir jų tėvai.
* Domėtis vaikų veikla rimtai. Paskatinti, pagirti, palaikyti! Vaikai nori sužinoti savo privalumus, ribas ir galimybes.
* Dažniau sakyti, kad mylite ir mylėsite visada, net ir ištikus nesėkmei.
* Tikėti ir aiškiai parodyti, kad pats vaikas sugebės įveikti kliūtis. Taip skatinsite vaiko pasitikėjimą savimi, sužadinsite motyvaciją išmokti naujų dalykų.
* Nežeminti, jei pasielgė netinkamai. Tiesiog paaiškinkite, kaip reikėtų daryti.
* Neišlieti neigiamų emocijų ant vaiko, kuris dėl to visai nekaltas. Nevadinti „nevykėliu“, „tinginiu“ ar pan. Tai žaloja ir mažina pasitikėjimą tiek savimi, tiek
* kitais.
* Domėtis mokyklos veikla: programomis, ugdymo priemonėmis, aplinka, mokinių pasiekimais įvairiose srityse (pvz., sporto, meno), renginiais, popamokine veikla.
* Nevilkinti ir skubiai susisiekti su mokytojais ar su kitais specialistais: specialiaisiais ar socialiniu pedagogu, psichologu, jei vaikui ėmė nebesisekti mokykloje, kyla elgesio problemų.
* Domėtis, kaip vaikui sekasi bendrauti, kaip sutaria su bendraklasiais ir mokytojais.
* Pasidalyti su mokytojais savo įžvalgomis apie vaiko savijautą mokykloje. Jei jūs žinote ar numanote, kad vaikas mokykloje patiria patyčias, nedelsdami praneškite klasės mokytojui.
* Dalyvauti bendruose klasės, mokyklos renginiuose. Jie suartina ir suteikia progą geriau pažinti savo vaiką kitoje aplinkoje.
* Bendrauti. Vaikui skiriamas laikas – didžiausia ir prasmingiausia tėvų dovana.

**Tu mokai savo vaiką tyčiotis, kiekvieną kartą, kai tu:**

 „Tu mokai savo vaikus tyčiotis iš kitų“. Taip kaltinančiai prasideda laiškas, kurį viena Norvegijos mokykla išsiuntė savo mokinių tėvams.

 Pastaruoju metu spaudoje ir socialiniuose tinkluose ypatingai daug dėmesio skiriama patyčioms ir kovai su patyčiomis, todėl ši mokykla norėjo priminti tėvams apie tai, kaip jie gali prisidėti prie kovos su plintančiomis patyčiomis. Mokyklos administracija nusprendė priminti tėvams, ką jie gali padaryti namie su vaikais ir kaip jų elgesys bei žodžiai veikia jų vaikų elgesį. **Paskaitykite šį laišką.**

Tu mokai savo vaiką tyčiotis, kiekvieną kartą, kai tu:

* vakarieniauji ir skundiesi pažįstamų sprendimais ar veiksmais.
* žiūri televizorių ir kritikuoji laidos vedėjo ar dalyvių aprangą ar elgesį.
* naršai internetą ir kritikuoji kitų išvaizdą.
* skaitai laikraščius ir šaipaisi iš kitų nuomonių.
* nerviniesi dėl kitų vairuotojų elgesio pakeliui į namus.
* vartai akis, kai kaimynas padaro kažką, kas tau nepatinka.
* sakai žeminančius dalykus apie kito tikėjimo, rasės, pasaulėžiūros žmones.
* neigiamai aptari giminaičio ekonominę padėtį, naujausią pirkinį ar kelionę.
* visu kūnu parodai, kad tau nepatinka kitas žmogus.

Kaip jūs reaguotumėte gavę tokį laišką? Šį laišką gavę mokinių tėvai atsiliepė labai gerai ir teigė, kad šis laiškas privertė juos pagalvoti apie savo elgesį.

**Ką manote JŪS!**  Dažnai net nepastebime tokių smulkmenų, tačiau jos itin reikšmingos, nes vaikai mokosi matydami tokį elgesį.